Diari Oficial de la Generalitat Valenciana


Sumari del DOGV 8620, del 26-08-2019 (2019/8234)

Informe ambiental i territorial estratègic de la modificació puntual de les normes urbanístiques del Pla general d'ordenació urbana d'Alberic corresponents a l'ús industrial aïllat.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8234


Data del document
:   20-08-2019

Organisme emissor
:   Ajuntament d'Alberic

Tipus de document
:   Anunci

Descriptors 

:   * Alberic
    * administració local
    * pla d'urbanisme

Informe ambiental i territorial estratègic de la modificació puntual de les normes urbanístiques del Pla general d'ordenació urbana d'Alberic corresponents a l'ús industrial aïllat. [2019/8234]  
La Junta de Govern Local, en la sessió ordinària de data 3 de maig de 2018, ha adoptat el següent acord:  
  
«Informe ambiental i territorial estratègic de la modificació puntual de les normes urbanístiques del Pla general d'ordenació urbana d'Alberic corresponents a l'ús industrial aïllat.  
  
Expedient: modificació puntual del PGOU d'Alberic corresponent a l'ús industrial aïllat.  
Promotor: Ajuntament d'Alberic.  
Òrgan ambiental: Junta de Govern Local  
Òrgan substantiu: Ple de l'Ajuntament d'Alberic.  
\*Sent l'Ajuntament d'Alberic l'òrgan ambiental i territorial, mitjançant la Resolució d'Alcaldia de data 4 de juliol de 2016 es va resoldre delegar en la Junta de Govern Local les atribucions d'Alcaldia com a òrgan ambiental i territorial municipal. En data 20 de juliol de 2016, la Junta de Govern Local accepta la delegació esmentada. En el BOP número 143, de data de 26 de juliol de 2016, es va publicar el corresponent edicte.  
  
1. Antecedents. Sòl urbà. Planejament vigent  
El planejament vigent en el municipi està constituït pel Pla general d'ordenació urbana d'Alberic, aprovat definitivament per la Comissió Territorial d'Urbanisme de la Província de València en data de 27 de setembre de 1990.  
Que, en data de registre d'entrada de 26 d'octubre de 2017, es presenta per part de l'equip redactor document inicial estratègic de la modificació de les normes urbanístiques del Pla general d'Alberic corresponents a l'ús industrial aïllat.  
En síntesi, el que es pretén és l'addició d'un nou punt a la norma 3.1.6 amb la següent redacció:  
«5.2.2.0. Es permet, als nuclis de les indústries aïllades, la coexistència de dues o més indústries o activitats, bé siga mitjançant lloguer, divisió horitzontal o parcel·lació, i sempre que les indústries o activitats complisquen els usos permesos i disposen dels serveis bàsics. En cas de parcel·lació, la parcel·la mínima serà de 1.500 m², amb front a via pública o mancomunada i en la qual siga possible inscriure un rectangle de 25 x 30 metres, tangent a la façana. Es considerarà indivisible qualsevol parcel·la de la divisió de la qual no puguen obtenir-se almenys dues parcel·les mínimes.   
Les condicions urbanístiques que haurà de complir una parcel·la per a poder segregar-se seran les fixades en el punt 0.2.2.2 de les normes urbanístiques del PGOU, quant a distàncies mínimes i ocupació. En cas de lloguer o divisió horitzontal, la superfície mínima construïda que s'exigeix per a poder instal·lar una activitat serà de 500 m².»  
  
2. Consideracions jurídiques  
Que ens trobem davant una modificació puntual del Pla general d'Alberic. El procediment d'elaboració i aprovació dels plans es regula en el títol III del llibre I de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Els plans i programes subjectes a avaluació ambiental i territorial estratègica ordinària s'elaboraran seguint el procediment establit en el capítol II del títol III esmentat, i aquells que estiguen subjectes a avaluació ambiental i territorial estratègica simplificada s'elaboraran seguint el procediment establit en els articles 50 i 51 de la Llei 5/2014 i en el capítol III del mateix títol III si es conclou amb l'informe ambiental i territorial estratègic.  
En el present cas ens trobem davant el procediment simplificat, com així es determina en el document d'inici i en l'esborrany de la modificació. Per la qual cosa és procedent la resolució d'informe ambiental i territorial estratègic, per l'òrgan ambiental.  
D'altra banda, en el present cas l'òrgan ambiental i territorial és la Junta de Govern Local de l'Ajuntament d'Alberic, d'acord amb l'article 48 de la LOTUP, ja que la present modificació puntual solament afecta l'ordenació detallada del sòl urbà. En aquest sentit, l'article 35 de la LOTUP defineix l'ordenació detallada com a desenvolupament de l'ordenació estructural i conté, entre d'altres, les següents determinacions: «g) L'establiment dels paràmetres reguladors de la parcel·lació.»  
  
  
3. Modificació puntual objecte i justificació  
Tenint en compte la situació actual de les empreses, l'existència de diverses indústries aïllades amb més de 5.000 m² de superfície construïda (per exemple, la 1-11 de la mercantil Struch té 20.240 m² de naus construïdes) i la poca possibilitat que una indústria d'aquestes característiques canvie de propietari, la modificació proposada possibilitaria que les indústries existents no desaparegueren pel fet de fragmentar-se en altres activitats de menor superfície. La modificació puntual de les normes urbanístiques del PGOU sol·licitada consisteix que puguen coexistir simultàniament diverses indústries i/o activitats dins d'un mateix nucli d'indústria aïllada.  
La sol·licitud formulada es fonamenta en la realitat econòmica i social actual, en què cada vegada existeixen menys empreses de grandària mitjana/gran, i aquesta modificació afavoriria la possibilitat que uns conjunts de xicotetes empreses pogueren optar a utilitzar aquest sòl industrial.  
L'alternativa zero és no realitzar la modificació i no permetre la divisió dels nuclis industrials, la qual cosa incidiria negativament en el desenvolupament i el teixit industrials d'Alberic, i seria, per tant, contraproduent. S'entén, per tant, que s'ha d'optar per l'alternativa 1 (que suposa realitzar la modificació normativa), que possibilita la coexistència de diverses activitats i indústries, i suposa una aposta pel desenvolupament industrial i per les PIMES al municipi d'Alberic.  
  
4. Identificació i valoració dels possibles efectes sobre el medi ambient  
Conforme amb el que s'estipula en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, la submissió al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
Quant a les afeccions ambientals i territorials, podem indicar el següent:   
- Recursos hídrics: per tractar-se de sòl urbà aprovat i totalment urbanitzat, no és necessari realitzar l'estudi de proveïment d'aigües, ja que aquesta planificació ja va ser realitzada en el moment d'aprovació del pla general. A més, la modificació proposada no altera els aprofitaments ni, per tant, tampoc les necessitats hídriques.   
- Ús de sòl: es tracta d'un sòl classificat com a urbà des de l'any 1990, articulat en la trama urbana i totalment urbanitzat.  
- L'àmbit està inclòs en zona amb risc molt baix d'inundació arreplegada en el Pla d'acció territorial de prevenció de risc d'inundacions, d'acord amb la cartografia de la Conselleria de Medi Ambient.  
  
- No existeix afecció sobre el paisatge i no correspon la presentació de cap instrument del paisatge pel que es disposa en l'article 6 de la LOTUP.  
- El subministrament d'aigua a la zona es realitza des de la xarxa general. Les aigües residuals s'aboquen igualment a les xarxes públiques.  
D'acord amb el punt anterior, pel fet de trobar-nos en un sòl urbà que prové del Pla general de 1990, i estant l'àmbit totalment urbanitzat, pot concloure's que no existeixen efectes significatius sobre el medi ambient.  
  
5. Valoració de les qüestions urbanístiques: ordenació urbanística  
Ens trobem davant una modificació puntual del Pla de l'article 63 de la LOTUP: (1. Els plans i programes es revisaran o modificaran pel procediment previst per a aprovar-los o segons s'establisca en la seua normativa específica) a fi d'establir els paràmetres reguladors de la parcel·lació, que afectarà únicament l'ordenació detallada de l'article 35 i 44.5 de la LOTUP.  
Article 35 LOTUP: l'ordenació detallada s'estableix com a desenvolupament de l'ordenació estructural i contindrà les següents determinacions: «g) L'establiment dels paràmetres reguladors de la parcel·lació.»  
Article 44.5 LOTUP: els ajuntaments són competents per a la formulació i tramitació dels plans d'àmbit municipal, i l'aprovació d'aquells que fixen o modifiquen l'ordenació detallada, sense perjudici de les competències mancomunades i de les que s'atribueixen a la Generalitat en els apartats anteriors.   
A la vista del que antecedeix, la Junta de Govern Local, com a òrgan ambiental i territorial, acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de les normes urbanístiques del PGOU d'Alberic corresponent a l'ús industrial aïllat, d'acord amb els criteris de l'annex VIII de la LOTUP, per no tenir efectes significatius sobre el medi ambient; correspon continuar la tramitació de la modificació del Pla conforme amb la seua normativa sectorial.   
  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.»  
  
  
Cosa que es fa pública en compliment del que s'estableix en l'article 51.7 de la Llei 5/2014, de 25 de juliol, de la Comunitat Valenciana, amb l'advertiment que contra aquesta resolució no es pot interposar cap recurs, sense perjudici dels que es puguen interposar contra l'aprovació de la modificació del Pla general d'ordenació urbana d'Alberic.  
  
  
Alberic, 20 d'agost de 2019.- L'alcalde: Antonio Carratalá Minguez.